Nákupné maniačky

Nákupné maniačky je slovenská súťažná televízna relácia. Spočiatku ju vysielala TV WAU, od roku 2014 ju vysiela TV JOJ.

Pravidlá 
Každý týždeň sa stretávajú 4 neznáme ženy, ktorých úlohou je v časovom limite 2 hodiny minúť 400 eur a nakúpiť za ne oblečenie a doplnky, pomocou ktorých vytvoria outfit na zvolenú tému. Napokon sa hodnotia súťažiace nielen navzájom, ale posúdenia sa zúčastňuje aj profesionálny stylista, ktorý môže udeliť aj cenu stylistu. Najvyšší počet bodov určuje víťazku týždňa, ktorá získava nielen celý svoj nákup, ale aj 500 eur v hotovosti. Všetky ostatné účastníčky takisto dostanú svoj outfit.

Stylisti
Marián Hornyak (1. séria – súčasnosť)
Lukáš Kimlička (1. séria – 2. séria)
Maroš Kočišík (1. séria)
Zuzana Kanisová (3. séria)
Mirka Dobiš (4. séria – súčasnosť)
Ema Fajnor

Série

VIP Nákupné maniačky
Okrem obyčajných častí s neznámymi súťažiacimi TV JOJ odvysielala aj dve špeciálne série so známymi celebritami. 

Prvá séria VIP Nákupných maniačok pozostávala zo 4 častí vysielaných od 17. mája do 7. júna 2013. V tejto sérii proti sebe súťažili modelka Ivana Kičikoleva, Playmate Zuzana Plačková, speváčka a herečka Eva Máziková a speváčka Sisa Lelkes Sklovská.

Druhá séria sa vysielala od 14. júna do 5. júla 2013. Tri neznáme nákupné maniačky sa stretli s jednou celebritou, ktorou bola Nora Mojsejová.

Televízne relácie TV JOJ
Zábavné televízne programy